|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | |  | | |  |  | | --- | --- | |  | | | |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | |  | | **Юли 2016 г.** | | |  | | | |  |  |  |  |  | | --- | --- | --- | --- | --- | | |  |  | | --- | --- | | В периода 18-19 юли 2016 г. Съветът по международни счетоводни стандарти (International Accounting Standards Board)® („Съветът”) проведе публични заседания в офисите на Фондация МСФО (МСФО® Foundation) в Лондон, Великобритания.  Обсъжданите теми включваха:   * [**Изменение на МСФО 4—*Прилагане на МСФО 9* Финансови инструменти *с МСФО 4* Застрахователни договори**](#1) * [**Прилагане на МСФО**](#2) * [***Концептуална рамка—Дефиниция на актив, признаване и фактори, които да бъдат взети под внимание при избора на база за оценяване***](#3) * [**Финансови**](#4) **инструменти с характеристики на собствен капитал** * [**Актуална информация във връзка с изследователските проекти**](#5) * [***Обществено допитване във връзка с програмата 2015 г.***](#6) |  | | **Изменение на МСФО 4—*Прилагане на МСФО 9* Финансови инструменти *с МСФО 4* Застрахователни договори (Документ по програмата 14)**  На 18 юли 2016 г. Съветът проведе заседание, за да обсъди въпрос с тесен обхват, нуждаещ се от уточняване, който възникна при първоначалния преглед на Изменение на МСФО 4—*Прилагане на МСФО 9* Финансови инструменти *с МСФО 4* Застрахователни договори.  ***Документ по програмата 14: Въпрос, нуждаещ се от уточняване—Количествени оповестявания, приложими за предприятия, които прилагат временното освобождаване от изискванията на МСФО 9***  Съветът реши в порядък на работна хипотеза да опрости оповестяванията, приложими по отношение на предприятия, които прилагат временното освобождаване от изискванията на МСФО 9 *Финансови инструменти*, така че да хармонизира обхвата на оповестяванията относно справедливата стойност с обхвата на оповестяванията за кредитния риск. Съответно, предприятието следва да оповестява справедливата стойност към края на отчетния период и промяната в справедливата стойност през отчетния период поотделно за следните две групи финансови активи (*текстът, представен с наклонен шрифт откроява промените в групите*):   1. финансови активи с договорни парични потоци, които са единствено главница и лихви, *с изключение на финансови активи, държани за търгуване или управлявани на база справедлива стойност*. 2. всички финансови активи, изключвайки тези, описани в подточка (а). Т.е. всички финансови активи:    1. *с договорни парични потоци, които не са единствено главница и лихви; или*    2. *които са държани за търгуване или управлявани на база справедлива стойност.*   Единадесет от членовете на Съвета изразиха съгласие с това решение, а един от членовете отсъстваше.  ***Следващи етапи***  Екипът ще отрази решението на Съвета в следващия проект на Измененията. Съветът очаква да публикува окончателните изменения в МСФО 4 през септември 2016 г.    **Прилагане на МСФО (Документ по програмата 12)**  На 18 юли 2016 г. Съветът проведе заседание, за да обсъди проектите, свързани с прилагането на МСФО.  **Изменение с тесен обхват—МСС 40 Инвестиционни имоти—прехвърляне на инвестиционен имот (Документи по програмата 12A и 12Б)**  ***Документ по програмата 12A: Анализ на писмата с коментари***  Съветът разгледа анализ на коментарите във връзка с Проекта за обсъждане *Прехвърляне на инвестиционен имот* (предложение за изменение на МСС 40 *Инвестиционни имоти*). Съветът реши в порядък на работна хипотеза да пристъпи към финализиране на предложените изменения в МСС 40, при условие, че бъдат направени следните преработки:   1. да се поясни, че промяна в намеренията на ръководството, взета сама по себе си, не предоставя доказателства за промяна в използването; 2. да се променят два от примерите в параграф 57 на МСС 40, така че те да се отнасят както до имот в процес на строителство и разработване, така и до завършен имот; 3. в Основанията за заключение да се подчертае, че предприятието следва да използва преценка, когато оценява дали даден имот отговаря или вече е престанал да отговаря на дефиницията за инвестиционен имот; 4. да се позволи на предприятието да прилага някой от следните подходи за преход:    1. ретроспективен подход, прилагайки МСС 8, включително изискванията в параграф 53 на МСС 8 относно използването на разсъждения със задна дата; или    2. подход, при който предприятието:       * оценява повторно класификацията на имота към датата на първоначално прилагане на изменението на МСС 40 и в случай че е приложимо, рекласифицира имота, за да отрази използването му към тази дата; и       * прилага измененията по отношение промени в използването, които възникват след датата на първоначалното прилагане на измененията в МСС 40; и 5. да се изисква предприятията да оповестяват информация относно евентуални рекласификации на имоти в резултат на прилагането на подхода за преход, описан в подточка (г) ii по-горе.   Всичките присъстващи единадесет членове на Съвета изразиха съгласие с тези решения.  ***Документ по програмата 12Б: Регламентирана процедура***  Всичките дванадесет членове на Съвета потвърдиха, че са се уверили, че Съветът е изпълнил необходимите стъпки от регламентираната процедура по проекта. Поради тази причина, Съветът даде указания на екипа да пристъпи към процедурата по гласуване за издаване на изменението на МСС 40. Нито един от членовете на Съвета не даде индикации, че възнамерява да изрази несъгласие с решението да се издадат тези изменения с тесен обхват.  Съветът реши също така в порядък на работна хипотеза, че датата на влизане в сила на измененията в МСС 40 следва да бъде 1 януари 2018 г., като по-ранното прилагане бъде разрешено.  ***Следващи етапи***  Съветът очаква да издаде предложените изменения в МСС 40 през четвъртото тримесечие на 2016 г.  ***Годишни подобрения на МСФО цикъл 2014–2016 г.* (Документи по програмата 12В, 12Г, 12Д и 12Е)**  Съветът разгледа анализ на коментарите във връзка със следните предложения за изменения и реши в порядък на работна хипотеза да ги финализира в *Годишни подобрения на МСФО цикъл 2014–2016 г*:   * Документ по програмата 12В: МСФО 1 *Прилагане за първи път на Международните стандарти за финансово отчитане*—Заличаване на краткосрочните освобождавания от изискванията за предприятията, прилагащи за първи път стандартите. Единадесет от членовете на Съвета изразиха съгласие с финализирането на това изменение, а един от членовете отсъстваше. * Документ по програмата 12Г: МСФО 12 *Оповестяване на участия в други предприятия*—Поясняване на обхвата на изискването за оповестяване в МСФО 12. Всичките дванадесет членове на Съвета изразиха съгласие с финализирането на това изменение. При финализирането на изменението Съветът реши в порядък на работна хипотеза да не предоставя облекчение при преминаване. Единадесет от членовете на Съвета изразиха съгласие с финализирането на това изменение, а един от членовете - несъгласие. * Документ по програмата 12Д: МСС 28 *Инвестиции в асоциирани и съвместни предприятия*—Оценяване на предприятието, в което е инвестирано по справедлива стойност през печалбата или загубата на база отделни инвестиции. Всичките дванадесет членове на Съвета изразиха съгласие с финализирането на това изменение.   Наред с това, Съветът реши в порядък на работна хипотеза, че датата на влизане в сила на измененията в МСФО 1 и МСС 28 следва да бъде 1 януари 2018 г., като по-ранното прилагане бъде разрешено. Съветът реши също така в порядък на работна хипотеза, че датата на влизане в сила на измененията в МСФО 12 следва да бъде 1 януари 2017 г. Единадесет от членовете на Съвета изразиха съгласие с финализирането на това изменение, а един от членовете - несъгласие.  ***Документ по програмата 12Е Годишни подобрения на МСФО цикъл 2014–2016 г.*—Стъпки от регламентираната процедура**  Всичките дванадесет членове на Съвета потвърдиха, че са се уверили, че Съветът е изпълнил необходимите стъпки от регламентираната процедура по проекта. Поради тази причина, Съветът даде указания на екипа да пристъпи към процедурата по гласуване за издаване на *Годишни подобрения на МСФО цикъл**2014–2016 г*. Нито един от членовете на Съвета не даде индикации, че възнамерява да изрази несъгласие с решението да се издадат тези *Годишни подобрения на МСФО цикъл**2014–2016 г*.  ***Следващи етапи***  Съветът очаква да издаде *Годишни подобрения на МСФО цикъл**2014–2016 г* през четвъртото тримесечие на 2016 г.  ***Годишни подобрения на МСФО цикъл 2015–2017 г.—*стъпки от регламентираната процедура (Документ по програмата 12Ж)**  На свои предишни заседания Съветът реши в порядък на работна хипотеза да включи в *Годишни подобрения на МСФО цикъл**2015–2017 г.* измененията в МСС 12 *Данъци върху дохода* и МСС 23 *Разходи по заеми*. На това свое заседание Съветът разгледа срока за предоставяне на коментари по повод Проекта за обсъждане и направи преглед на регламентираната процедура във връзка с този проект.  Съветът реши също така в порядък на работна хипотеза, че срокът за предоставяне на коментари по повод Проекта за обсъждане следва да е не по-кратък от 90 дни.  Всичките дванадесет членове на Съвета потвърдиха, че са се уверили, че Съветът е изпълнил всички необходими към момента стъпки от регламентираната процедура във връзка с Проекта за обсъждане „*Годишни подобрения на МСФО цикъл**2014–2016 г*”. Нито един от членовете на Съвета не даде индикации, че ще изрази несъгласие с публикуването на Проекта за обсъждане.  ***Следващи етапи***  Съветът очаква Проектът за обсъждане във връзка с *Годишни подобрения на МСФО цикъл**2015–2017 г.* да бъде готов за публикуване през четвъртото тримесечие на 2016 година. Съветът обаче очаква да публикува Проекта за обсъждане заедно с други предложени изменения с тесен обхват.    ***Концептуална рамка—Дефиниция на актив, признаване и фактори, които да бъдат взети под внимание при избора на база за оценяване* (Документ по програмата 10)**  На 18 юли 2016 г. Съветът продължи с обсъждането на проекта си за *Концептуална рамка*. По-конкретно Съветът обсъди определени аспекти на дефиницията на актив, пасив и икономически ресурс, както и някои от концепциите, използвани в подкрепа на тези дефиниции. Освен това, Съветът обсъди признаването и факторите, които да бъдат взети под внимание при избора на база за оценяване, както и описанието на текуща стойност.  ***Документ по програмата 10Б: Дефиниция на актив и подкрепящи я концепции***  В светлината на коментарите, получени във връзка с някои аспекти на предложенията за дефиниции на актив и пасив, Съветът потвърди в порядък на работна хипотеза предложенията, съдържащи се в Проекта за обсъждане, че:   1. Изискванията за „очаквани“ входящи или изходящи потоци от икономически ползи следва да бъдат отстранени от дефинициите на актив и пасив; и 2. Вместо това, преработената *Концептуална рамка* следва да посочва, че:    1. За да отговори на дефиницията за икономически ресурс, а следователно и за актив, дадено право следва да има „потенциала да произведе“ икономически ползи; и    2. За да отговори на дефиницията за пасив, дадено задължение следва да има „потенциала да изисква“ предприятието да прехвърли икономически ресурс.   Съветът реши също така в порядък на работна хипотеза да не прави съществени промени в концепциите, предложени в Проекта за обсъждане, за да поясни фразата „контролирани от предприятието“ в дефиницията на актив.  Освен това, Съветът реши в порядък на работна хипотеза, че:   1. в съответствие с предложенията в Проекта за обсъждане, преработената *Концептуална рамка* следва да дефинира икономическия ресурс като „право“, а не като „право или друг източник на стойност“. 2. преработената *Концептуална рамка* следва да посочва, че свободно наличното право на достъп до публични блага (например, пътища) обикновено не би отговорило на дефиницията за актив. Основанието за заключения следва да пояснява, че може да има различни причини, поради които подобни права не биха отговорили на дефиницията: една от причините би могла да бъде, че правото на достъп до публични блага не дава на предприятието потенциал да получи икономически ползи, извън тези, които са на разположение на всички останали страни. Алтернативна или допълнителна причина би могла да бъде, че предприятието не контролира правото на достъп. 3. преработената *Концептуална рамка* не следва да съдържа допълнително разглеждане на конкретни видове права, освен тези предложени в Проекта за обсъждане.   Всичките дванадесет членове на Съвета изразиха съгласие с тези решения.  ***Документ по програмата 10В: Признаване***  В светлината на коментарите, получени във връзка с предложените концепции за признаване, Съветът потвърди в порядък на работна хипотеза подхода спрямо признаването, предложен в Проекта за обсъждане. Този подход изисква решенията за признаване да бъдат вземани чрез препратка към качествените характеристики на полезната финансова информация.  Освен това Съветът реши в порядък на работна хипотеза, че:   1. в съответствие с този подход, преработената *Концептуална рамка* не следва да предписва „критерий на база на вероятността“, т.е. тя не следва да забранява признаването на активи и пасиви с ниска степен на вероятност за входящи или изходящи потоци от икономически ползи; 2. концепциите, предложени в Проекта за обсъждане следва да бъдат усъвършенствани, така че да предоставят повече указания относно признаването на активи и пасиви с ниска степен на вероятност за входящи или изходящи потоци от икономически ползи; и 3. преработената *Концептуална рамка* следва да идентифицира само два критерия за признаване—уместност и достоверно представяне. Необходимостта ползите да превишават разходите не следва да бъде идентифицирана като трети обособен критерий за признаване. Вместо това, преработената *Концептуална рамка* следва да пояснява, че както и при всички останали области на финансовото отчитане, разходите ограничават решенията във връзка с признаването и че ползите от информацията, предоставена на потребителите на финансовите отчети посредством признаването на даден актив или пасив (и свързани с тях приходи, разходи или промени в собствения капитал) трябва да са достатъчни, за да оправдаят разходите за предоставяне на тази информация.   Всичките дванадесет членове на Съвета изразиха съгласие с тези решения.  ***Документ по програмата 10Г: Оценяване***  Съветът реши в порядък на работна хипотеза, че в съответствие с предложенията в Проекта за обсъждане, преработената *Концептуална рамка* следва да включва описание на информацията, предоставена чрез текущата стойност и коментар на предимствата и недостатъците на текущата стойност, като те обаче следва да бъдат поместени под заглавие „текуща стойност“, а не „историческа цена на придобиване“.  Съветът даде указания на екипа да представи пред следващо заседание на Съвета преработен коментар относно това как изборът на база за оценяване би могъл да бъде повлиян от:   1. характеристиките на актива или пасива (включително променливостта на паричните потоци и чувствителността на стойността на промени в пазарни или други фактори);и 2. начина, по който даден актив или пасив допринася за бъдещи парични потоци. В частност, екипът ще разгледа разграничение между позиции, които допринасят пряко или непряко за паричните потоци, както и логическата обосновка за изискванията за класифициране и оценяване в МСФО 9 *Финансови инструменти*.   Съветът реши също така в порядък на работна хипотеза да запази предложения коментар относно достоверното представяне и качествените характеристики, но да не се опитва да предостави примери за последствията от тях в конкретни случаи.  Всичките дванадесет членове на Съвета изразиха съгласие с тези решения.  ***Следващи етапи***  На заседанието си през септември Съветът ще обсъди концепциите, отнасящи се до:   1. отчитащо се предприятие и принципа-предположение за действащо предприятие; 2. дефиниция на собствен капитал; 3. отписване (преустановяване на признаването); 4. представяне и оповестяване; 5. поддържане на капитала; 6. ниво на същественост; и 7. стопанска дейност и дългосрочни инвестиции.   Съветът ще обсъди също така дали и по какъв начин преработената *Концептуална рамка* следва да потвърждава, че би могло да бъде избрано асиметрично третиране на печалби (или активи) и загуби (или пасиви).    **Финансови инструменти с характеристики на собствен капитал (Документ по програмата 5)**  На 19 юли 2016 г. Съветът проведе заседание, за да обсъди изследователския проект, посветен на финансовите инструменти с характеристики на собствен капитал.  На това заседание Съветът продължи с обсъждането на потенциалните подходи спрямо класифицирането на деривативи върху „собствен капитал“. Съветът фокусира обсъжданията си върху подход Гама.  С информационна цел Съветът бе запознат и с обобщение на дискусиите към момента (Документ по програмата 5A).  ***Документ по програмата 5Б—деривативи върху „собствен капитал“***  На това заседание Съветът обсъди прилагането на подхода Гама спрямо различни видове деривативи. Съветът обсъди също така и въпроса дали деривативите следва да бъдат разделени на компоненти с оглед класифицирането им.  Съветът реши в порядък на работна хипотеза, че предприятието следва:   1. да не класифицира всички деривативи като активи или пасиви; и 2. да класифицира деривативите върху „собствен капитал“ в тяхната цялост, а не да ги раздела на компоненти.   Единадесет от членовете на Съвета изразиха съгласие с тези решения, а един от членовете отсъстваше.  ***Документ по програмата 5В—прилагане на подход Гама по отношение на деривативи за замяна на активи/собствен капитал***  Съветът обсъди прилагането на подхода Гама спрямо деривативи, които водят до получаване на парични средства или други финансови активи в замяна на предоставяне на инструменти на собствения капитал.  Съгласно подхода Гама, предприятието класифицира деривативи за получаване на парични средства или други финансови активи в замяна на предоставяне на инструменти на собствения капитал като собствен капитал, ако:   1. те се уреждат чрез замяната на фиксирана сума парични средства или други финансови активи срещу фиксиран брой инструменти на собствения капитал на предприятието (фиксирани за фиксирани); и 2. те се уреждат или физически или нетно от гледна точка на акциите.   Причината е, че такива деривативи не биха изисквали прехвърляне на икономически ресурси, освен при ликвидация, и биха били вземане за сума, която зависими единствено от остатъчната стойност.  Всички останали деривативи за получаване на парични средства или други финансови активи в замяна на предоставяне на инструменти на собствения капитал се класифицират като пасиви. Причината е, че такива деривативи биха изисквали или прехвърляне на икономически ресурси преди ликвидация, или биха били вземане за сума, която би била цялостни или частично независима от икономическите ресурси на предприятието.  Съветът се съгласи в порядък на работна хипотеза с анализа на екипа относно прилагането на подход Гама съгласно изложеното по-горе, включително, че всички деривативи за получаване на променлива сума парични средства или други финансови активи в замяна на предоставянето на фиксиран брой инструменти на собствения капитал на предприятието ще бъдат класифицирани като пасиви съгласно подхода Гама.  Единадесет от членовете на Съвета изразиха съгласие с това решение, а един от членовете отсъстваше.  ***Документ по програмата 5Г—Прилагане на подход Гама по отношение на деривативи за замяна на пасиви/собствен капитал***  Съветът обсъди прилагането на подход Гама спрямо деривативи върху „собствен капитал“, които биха могли да доведат до замяна на пасиви с инструменти на собствен капитал. Съветът отбеляза, че тъй като този вид деривативи заменят съществуващ пасив (или инструмент на собствения капитал) с нов инструмент на собствения капитал (или нов пасив), възможно е споразуменията със същите резултати от гледна точка на пасиви и собствен капитал да бъдат структурирани по различен начин.  Съветът реши в порядък на работна хипотеза, че при подход Гама предприятието следва:   1. Да класифицира деривативи „фиксирани за фиксирани“, които водят до замяна на пасив срещу инструменти на собствения капитал като собствен капитал, тъй като такива деривативи биха били вземане за сума, която зависи единствено от остатъчната стойност. 2. Да прилага изискване, сходно със съществуващото изискване относно задължение за обратно изкупуване в параграф 23 на МСС 32, за да гарантира, че споразумения с едни и същи резултати от гледна точка на пасиви и собствен капитал се класифицират последователно, независимо как са структурирани; и 3. Да равнява взаимодействието между изискването относно задължение за обратно изкупуване в подточка (б) с изискването в подточка (a), че само деривативи „фиксирани за фиксирани“, които заменят пасив за инструменти на собствения капитал се класифицират като собствен капитал.   Единадесет от членовете на Съвета изразиха съгласие с това решение, а един от членовете отсъстваше.  ***Следващи етапи***  На бъдещо заседание Съветът ще обсъди:   1. Изисквания за представяне на различни класове пасиви, в частност, деривативи върху „собствен капитал“, класифицирани като пасиви; 2. Класификация на инструменти, отговарящи на съществуващото изключение по отношение на инструменти с право на връщане на издателя; 3. Допълнителни детайли от дефиницията на остатъчната стойност по отношение на недеривативни и деривативни задължения; 4. Счетоводно отчитане на резултатите от условни алтернативни уреждания; 5. Подходи спрямо разпределението на печалбата или загубата и друг всеобхватен доход към класове инструменти на собствения капитал при признаване, отписване и рекласифициране на такива инструменти; и 6. Възможни подобрения на оповестяванията относно класове претенции към собствения капитал, различни от обикновени акции.     **Актуална информация във връзка с изследователските проекти (Документ по програмата 8)**  Съветът обсъди актуална информация във връзка с изследователската си програма, която отразява решенията, взети от Съвета след неотдавна проведеното обществено допитване относно програмата на Съвета.  Съветът направи преглед и на следното обобщение на процедурата за извършване на проучванията:   1. Съветът не стартира проект за изготвяне и въвеждане на стандарт, преди да извърши проучване с цел събиране на достатъчно доказателства, че е налице определен счетоводен проблем, че проблемът е достатъчно важен, за да налага изготвяне и въвеждане на стандарт, и че може да бъде намерено практически приложимо решение. 2. Целта на изследователския проект е да се съберат доказателства, за да се установи дали се изисква изготвяне и въвеждане на стандарт. Обратно, целта на проект за изготвяне и въвеждане на стандарт е да се разработи или измени даден стандарт. 3. Изследователските проекти не са задължително и автоматично с по-нисък приоритет в сравнение с проектите за изготвяне и въвеждане на стандарти. 4. Поредицата от очакващите проучване проекти изброява всички изследователски проекти, във връзка с които Съветът очаква да извърши определена работа преди следващото обществено допитване във връзка с програмата на Съвета, което се очаква да стартира около 2021 г. В случай че обстоятелствата се променят, например, ако възникнат съществени нови важни въпроси, може да е необходимо Съветът да разшири този кръг от проекти. 5. През 2015 г. Съветът въведе разграничение между изследователски проекти на етап оценяване и изследователски проекти на етап разработване. Въвеждането на това разграничение откроява някои важни въпроси, но то се оказа твърде лишено от гъвкавост, за да е полезно за класифицирането на изследователските проекти. 6. За да избегне натоварване на заинтересованите страни с ненужно голяма тежест, малко вероятно е Съветът да търси публична обратна информация във връзка с констатациите от проучванията по всички проекти. Съветът ще търси такава обратна информация само при необходимост. 7. Доказателствата, получени от изследователските проекти, ще бъдат обобщавани в съкратен и ясен вид, като ще бъде осигурен лесен достъп до тях. 8. Проект, произтичащ от Преглед след въвеждане може, в зависимост от естеството на темата и обема на доказателствата, предоставени от Прегледа след въвеждане, да бъде проект за изготвяне и въвеждане на стандарт, изследователски проект или проект за поддържане.   От Съвета не бе поискано да взема каквито и да е решения.  ***Следващи етапи***  Екипът очаква да представи на Съвета актуална информация във връзка с изследователската програма след около три месеца.    ***Обществено допитване във връзка с програмата 2015 г* (Документ по програмата 24)**  ***Проект на работна програма: Обратна информация от Консултативния съвет по МСФО (Документ по програмата 24)***  Съветът обсъди проекта на работна програма, представен в Документ по програмата 24. Като част от това обсъждане, Съветът разгледа становище, получено от Консултативния съвет по МСФО, което е било взето на заседание през юни 2016 г., и становище, получено от Консултативния форум по счетоводни стандарти, взето на заседание през юли 2016 г.  Съветът потвърди своето неокончателно решение в порядък на работна хипотеза, взето първоначално на заседанието на Съвета през май 2016 г, че фокусът на негова дейност сега трябва да се премести от проекти на ниво стандарт относно специфични сделки и операции, за да се отрази засилен акцент върху:   1. Подкрепата за изпълнението на МСФО и тяхното последователно прилагане; 2. Процес на изготвяне и въвеждане на стандарти, който повишава последователността между отделните стандарти и *Концептуалната рамка*, като надгражда над преработената *Концептуална рамка*; 3. Насърчаване на по-добрата комуникация при финансовото отчитане; и 4. Запазване на реалистичността и постижимостта на изследователската програма.   Съветът потвърди също така и своето неокончателно решение в порядък на работна хипотеза, взето първоначално на заседанието на Съвета през май 2016 г., да не включва в работната си програма и изследователските проекти, очакващи разглеждане, нито една от областите, идентифицирани на страници 8 – 10 от Доклада и изложението на получената обратна информация по повод *Прегледа след въвеждане на МСФО 3 Бизнес комбинации*, с изключение на работата по проектите си, отнасящи се до „Репутация и обезценка” и „Дефиниция на бизнес”.  Въз основа на горните решения всичките присъстващи единадесет членове на Съвета одобриха работната програма, представена в рамките на Документ по програмата 24.  ***Следващи етапи***  На заседанието си през септември 2016 г. Съветът ще обсъди проект на материал, който да бъде включен в Изложение за получената обратна информация по повод *Обществено допитване във връзка с програмата 2015 г.* Съветът очаква да одобри това Изложение за получената обратна информация през октомври 2016 г., след като въпросът бъде разгледан от попечителите на Фондация МСФО.    **Работна програма—прогнозни цели към 20 юли 2016 г.**  Работната програма е преработена, за да отрази становището на Съвета в отговор на информацията, получена по повод организираното от Съвета *Обществено допитване във връзка с програмата 2015 г*. Очаква се Доклад и Изложение за получената обратна информация по повод *Общественото допитване във връзка с програмата 2015 г.* да бъдат одобрени от Съвета през октомври 2016 г., след като въпросът бъде разгледан от попечителите на Фондация МСФО.  Работната програма, отразяваща решенията, взети на това заседание, е актуализирана на уебсайта на Съвета по международни счетоводни стандарти (IASB) на 20 юли 2016 г. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. | |

Copyright © МСФО Foundation  
ISSN 1474-2675

Авторски права© Фондация МСФО

ISSN 1474-2675